section_heading: Biserka Lončar
paragraph_text: U međuvremenu, u njen život ulazi novi, bogati poduzetnik Jure Šarić, i to sasvim slučajno, prometnom nesrećom. Iako je ispočetka bila šokirana saznanjem da je Jure bogat, Biba se prilagođava novom životnom stilu, te odlučuje promijeniti svoj look kako bi bila atraktivnija svom novom partneru. Ubrzo, nakratko odlazi u Australiju kako bi prisustvovala vjenčanju svog sina, Matije Lončara, i njegove životne izabranice Karmen. Kad se vrati u Zagreb, uviđa da je Jure postao novi vlasnik vinarije "Novak", i kako ne bi mješali poslovno i privatno, Biserka napusti posao u vinariji, a Jure se doseli k njoj u stan. No, uskoro bi im se veza mogla pogoršati, s obzirom na to da Jure od nje skriva kako je poljubio Karolinu. Nakon propalih zaruka i priznanja kako su se on i Karolina poljubili, Jure se seli iz Biserkine kuće, i oni prekidaju, no ne zadugo. U noći kad Iva i Biserka prespavaju u staroj kući Biserkinih predaka, Jure ulazi u kuću, i prestrašena Biserka, misleći da je provalnik, ga upuca. Juru je metak okrznuo, no Biserka i Jure se ponovno zbliže i zaruče se. Uskoro će njihova ljubav biti okrunjena brakom. Ili ne? Uskoro, Biba doživljava novi udarac - smrt vlastita brata Zlatka. Nakon Aninog i Gabrijelinog odlaska, Biba nastavlja planirati svoje vjenčanje, sve dok ne saznaje za Karolininu i Jurinu novu aferu. Isprva Biba istjera Juru iz kuće, no odlučuje mu pružiti novu šansu. Druge večeri, dolazi u Jurinu sobu u hotelu, u kojoj se nalazi i Karolina, koja je osmislila novu igru kako bi napakostila Bibi. Karolina je dočeka polugola, a Biba jednom zauvijek odluči završiti svoju priču s Jurom. Ubrzo, saznaje od Matije kako će ponovno postati baka i to blizanaca, te se Biba odlučuje preseliti u Australiju, zajedno s Ivom i svojom unukom Dorom. Oprostivši se s Nadom, Marinkom i Petrom, odlazi u novu zemlju, u potrazi za novim životom.